આજકાલ લોકોમાં પાર્ટી કરવાનો ટ્રેન્ડ વધી રહ્યો છે. પછી ભલે તે કીટી પાર્ટી હોય, ક્લબ પાર્ટી હોય, નાનામોટા પ્રસંગો હોય કે વારતહેવાર. વળી, પાર્ટીમાં બધા કરતાં અલગ દેખાવાનો ક્રેઝ પણ લોકોમાં ઘણો હોય છે. જેની તૈયારી પાછળ લોકો અધધ… ખર્ચો કરતા જોવા મળે છે. નવી ડિઝાઈન, પેટર્ન અને નવા લુકનાં આઉટફિટ અને એક્સેસરીઝની માગ લોકોમાં વધી રહી છે. આથી ડિઝાઈનરો પણ લોકોની ડિમાન્ડને ધ્યાનમાં રાખીને નવું કરવાનો પ્રયત્ન કરતા રહે છે. હાલ ફેશનજગતમાં ખાસ પાર્ટીવેર તરીકે વિવિધ ડિઝાઈન અને પેટર્નની કુરતીઓનો ટ્રેન્ડ ચાલી રહ્યો છે. જેમાં ખાસ વેસ્ટર્ન, ઇન્ડો વેસ્ટર્ન કુરતીઓ મહિલાઓ ને યુવતીઓની પહેલી પસંદ બની રહી છે.